b'\n_START_ARTICLE_\nRa\xc4\x8dunalni\xc5\xa1ko jezikoslovje\n_START_SECTION_\nTeoreti\xc4\x8dno ra\xc4\x8dunalni\xc5\xa1ko jezikoslovje\n_START_PARAGRAPH_\nTeoreti\xc4\x8dna veja ra\xc4\x8dunalni\xc5\xa1kega jezikoslovja se ukvarja z znanjem, ki ga posameznik potrebuje za razumevanje in tvorjenje besedil v dolo\xc4\x8denem jeziku. Jezikoslovci z ra\xc4\x8dunalni\xc5\xa1kimi modeli, narejenimi na podlagi izsledkov s podro\xc4\x8dja kognitivne psihologije, simulirajo kognitivne procese.\n_START_SECTION_\nUporabno ra\xc4\x8dunalni\xc5\xa1ko jezikoslovje\n_START_PARAGRAPH_\nUporabno ra\xc4\x8dunalni\xc5\xa1ko jezikoslovje ali z drugimi besedami obdelava naravnih jezikov (ang. natural language processing) zajema vse, kar je povezano z obdelavo naravnih jezikov. Lo\xc4\x8dimo dve podpodro\xc4\x8dji, ki zajemata razne metode, tehnike, orodja in programe za obdelavo naravnih jezikov: jezikovno in\xc5\xbeenirstvo (ang. language engineering) in jezikovne tehnologije (ang. human language technology). Jezikovno in\xc5\xbeenirstvo je gradnja sistemov za obdelavo jezikov. Eden izmed ciljev te veje jezikoslovja je vzpostaviti govorno komunikacijo med ra\xc4\x8dunalniki in ljudmi, kar bi olaj\xc5\xa1alo marsikateri delovni proces.'